হ্যারি পটার তারকা সাইমন মারা গেলেন!

ওয়েব ডেস্ক: আন্তর্জাতিক স্তরে জনপ্রিয় ছবি ‘হ্যারি পটার’ এর তারকা অভিনেতা ফিশার বেকার ৬৩ বছর বয়সে মারা গেলেন(Simon Fisher-Becker dies )।এক বিবৃতিতে অভিনেতার ম্যানেজার জানিয়েছেন, ‘আমাদের ১৫ বছরের বন্ধুত্ব। খুব কাছের একজনকে হারালাম।’
প্রসঙ্গত, ২০০১ সালের ‘হ্যারি পটার অ্যান্ড দ্য ফিলোসফার্স স্টোন'(Harry Potter and the Philosopher’s Stone) ছবিতে হাফলপাফ হাউসের ভূত ফ্যাট ফ্রিয়ারের ভূমিকায় অভিনয় করে সাইমন ফিশার যথেষ্ট খ্যাতি কুড়িয়েছিলেন। হ্যারি পটার ছাড়াও সাইমন ‘ডক্টর হু'(Doctor Who) নামে একটি জনপ্রিয় সিরিজে অভিনয় করেছিলেন।

আরও পড়ুন: ‘ছাবা’র সাফল্যের পর স্বামী ভিকির নামে কি করলেন ক্যাট!

নয়ের দশকের শুরুতে সাইমন ফিশার বেকার চলচ্চিত্রে পা রেখেছিলেন। পাশাপাশি তিনি বেশ কয়েকটি উল্লেখযোগ্য টেলিভিশন সিরিজও কাজ করেছেন। বিভিন্ন কমেডি চরিত্রের জন্যও দর্শকদের কাছে তিনি জনপ্রিয়তা পেয়েছিলেন। বিবিসির ‘পাপি লাভ’ সিরিজে তার অভিনয় যথেষ্ট প্রশংসা করিয়েছিল।
১৯৬১ সালের ২৫ নভেম্বর যুক্তরাজ্যের লন্ডনে জন্মগ্রহণ করেন সাইমন ফিশার বেকার। এ শহরেই তার বেড়ে ওঠা। শৈশবে গানের প্রতি আগ্রহী হয়ে উঠেন সাইমন। তবে স্কুলের একটি মঞ্চনাটকে সুযোগ পাওয়ার পর অভিনয় প্রতিভার নতুন একটি দিক উন্মোচিত হয়।